**Uusi Suomi** (**uusisuomi.fi**) on suomalainen uutis- ja blogipalvelu. Uusi Suomi aloitti toimintansa 10. lokakuuta 2007, ja se käyttää vuonna 1991 lopettaneen päivälehden Uuden Suomen nimeä. Sivusto ei ole sitoutunut poliittisesti.

Uuden Suomen verkkosivustolla oli vuonna 2015 keskimäärin noin 500 000 eri kävijää viikossa.

Uuden Suomen päätoimittaja on Jenni Tamminen. Markku Huusko toimi lehden päätoimittajana vuoteen 2020 asti, ja toimi vuosina 1990–1991 sanomalehti Uuden Suomen taloustoimittajana. Lehden sisältö muodostuu pääosin blogipalvelusta sekä STT:ltä ostetusta uutispaketista. Uusi Suomi liitettiin Alma Median Alma Talent -yksikköön vuonna 2016.

Historia
--------

Niklas Herlinin Nikotiimi Oy osti toukokuussa 2007 Alma Medialta Uuden Suomen tavaramerkin ja varasi internet-osoitteet uusisuomi.fi ja usari.fi. Herlin ilmoitti aloittavansa syksyllä 2007 Uuden Suomen julkaiseminen verkkolehtenä uusisuomi.fi, joka Herlinin ja päätoimittajaksi nimitetyn Arvopaperi-lehden toimituspäällikön Markku Huuskon mukaan on "suomalaishenkinen, monipuolinen, särmikäs ja uutta luova".

Uusisuomi.fi julistautui sitoutumattomaksi ja puolueettomaksi, mutta aatetaustaltaan sen on tarkoitus Herlinin ja Huuskon mukaan jatkaa sanomalehti Uuden Suomen suomalaishenkistä perintöä. Huusko on kuvaillut uutta Uutta Suomea "isänmaalliseksi verkkolehdeksi". Helsingin Sanomien mukaan lehti ei ryhdy "ääri-isänmaallisten ryhmien" mielipiteiden sanansaattajaksi.

Herlin toimi verkkojulkaisun kustantajana, Kustannusosakeyhtiö Uuden Suomen pääomistajana sekä hallituksen puheenjohtajana. Toimituksessa työskentelee alle kymmenen henkilöä.

Yhtiö teki vuonna 2014 liikevaihtoa yli miljoona euroa, ja tulos oli runsaat 100 000 euroa tappiollinen.

Uutispalvelun lisäksi Uudessa Suomessa on Puheenvuoro- ja Vapaavuoro-nimiset blogipalvelut, johon kuka tahansa voi perustaa oman blogin omalla nimellään. Aluksi blogeja perustivat lähinnä vuoden 2008 kunnallisvaaliehdokkaat. Eurovaaleissa 2009 palvelussa piti blogia 241 ehdokkaasta lähes kolmannes eli 79. Yhteiskunnalliseen keskusteluun keskittyvässä Puheenvuoro-palvelussa on nykyisin tuhansia blogeja. Verkkomedia oli lyhyen aikaa vuonna 2014 yhteistyössä Radio Ravun kanssa. Yhteistyö päättyi kesäkuussa 2014.

Elokuussa 2016 Herlin ilmoitti myyvänsä julkaisun Alma Medialle. Herlin oli sijoitusyhtiönsä kautta Alma Median suuromistaja ja hallituksen jäsen. Herlinin mukaan kauppa oli tappiollinen.

Syyskuussa 2019 sivusto uudistettiin käyttämään Alman verkkoalustaa, joka on yhteinen mm. Kauppalehden ja Talouselämän kanssa.
Sivuston blogipalveluissa otettiin käyttöön WordPress-alusta.

Kiista nimen käyttöoikeudesta
-----------------------------

Vihreä liitto otti kampanjalauseekseen eduskuntavaaleissa 2011 Uusi Suomi -sanaparin. Verkkolehti uusisuomi.fi haastoi Vihreät käräjille tavaramerkin luvattomasta käytöstä, mutta hävisi kiistan. Oikeuden mukaan uusi-adjektiivin käyttö valtion nimen kanssa ei ole tavaramerkin käyttämistä elinkeinotoiminnassa.

Lähteet
-------

1. 1 2 3  Uuden Suomen yhteystiedot *oma.uusisuomi.fi*. Alma Talent Oy.  Arkistoitu 26.1.2017. "Uusi Suomi on perustettu vuonna 2007 ja on vuodesta 2016 lähtien ollut osa Alma Median Alma Talent -yksikköä." Viitattu 21.2.2017.
2. ↑  Eri kävijät : Uusi Suomi *Tnsmetrix*.  16.1.2014.
3. ↑  Markku Huusko (Päätoimittajan blogi) *Uusi Suomi*.  Arkistoitu 1.6.2008. Viitattu 22.5.2008.
4. 1 2  Uusi Suomi aloittaa keskiviikkona verkossa (maksullinen) *Helsingin Sanomat*.  9.10.2007.  Arkistoitu 12.10.2007. Viitattu 16.12.2007. ()
5. ↑  Uusi Suomi aloitti uuden elämän blogien voimin  10.10.2007. Yleisradio. Viitattu 31.10.2017.
6. ↑  Uusi Suomi herää henkiin internetissä *IT-viikko*. Viitattu 16.12.2007.
7. ↑  Uuden Suomen kokeilu verkossa on kiinnostava, Keskisuomalainen 13.10.2007 (Arkistoitu versio)
8. ↑  Markku Huusko: Uuden Suomen tulos: 2013 huono, nyt parempaa *puheenvuoro.uusisuomi.fi*. Viitattu 31.10.2017.
9. ↑  Ohjeet ja tietoa blogipalveluista *Uusi Suomi*.  Arkistoitu 7.11.2017. Viitattu 31.10.2017.
10. ↑  Puheradio Rapu kajahtaa myös ulalle *mediamonitori.fi*.  16.1.2014.
11. ↑  Uusi Suomi -kirjoittaja: Rapio Rapu *uusisuomi.fi*.  Arkistoitu 7.11.2017. Viitattu 31.10.2017.
12. ↑  Uusisuomi.fi
13. ↑  Alma Media ostaa Uuden Suomen.  *Helsingin Sanomat*, 17.8.2016, s. A 28. Artikkelin verkkoversio. Viitattu 17.8.2016.
14. ↑
15. ↑
16. ↑  Jukka Harju: Vihreä liitto voitti Uusi Suomi -logoriidan *hs.fi*.  Arkistoitu 1.4.2011. Viitattu 30.3.2011.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Alma Media Oyj |
| --- |
|  |
| Alma Career | 
* Jobs.cz
* Prace.cz
* CVOnline
* Profesia.sk
* MojPosao.net
* MojPosao.ba
* Jobly

 |
|  |
| Alma Consumer | 
* Iltalehti
* Ampparit.com
* Autojerry.fi
* Autotalli.com
* Gofinland
* Etua.fi
* Etuovi.com
* Katsastushinnat.fi
* Konepörssi
* Kotikokki.net
* NettiX
* OviPro
* Rantapallo.fi
* Telkku.com
* Urakkamaailma.fi
* Vuokraovi.com

 |
|  |
| Alma Talent | 
* Arvopaperi
* Kauppalehti
* Mediuutiset
* Mikrobitti
* SM Mega
* Talouselämä
* Tekniikka&Talous
* Tivi
* Uusi Suomi

 |

 |